
Elementi praćenja uspjeha i kriteriji ocjenjivanja učenica i učenika

1. činjenično znanje (poznavanje najvažnijih događaja, pojava, procesa, pojmova, osoba i činjenica)

2. konceptualno znanje (poznavanje povijesne kronologije, povijesnoga kontinuiteta i općih društvenih promjena, uzročno-posljedičnih odnosa, snalaženje na povijesnom zemljovidu, razumijevanje povijesnih izvora i stavljanje istih u povijesni kontekst)

3. proceduralno znanja (izrada i izlaganje samostalnih  radnih zadataka i pisanih radova, interpretacija povijesnih izvora, kreiranje povijesnih zemljovda i rad na  njima, opći odnos prema radu)

 Oblici provjeravnja znanja učenica i učenika: a) pismeno

					                 b) usmeno

Svaka provjera znanja može rezultirati ocjenama iz više elemenata ocjenjivanja.

Domaće zadaće i radni zadaci: Domaća zadaća ili radni zadaci mogu biti zadani za svaki sat, a obuhvaćaju: analizu izvora i povijesnih zemljovida, odgovaranje na pitanja iz udžbenika ili na pitanja koje je postavio predmetni nastavnik, ciljane tematske zadatke (ocjenjuje se rad na rješavanju problema, prezentacija rezultata) - za svaku od provjera unutar tih elemenata učenice i učenici dobivaju ocjenu u rubriku Bilješke.
         











                                         
Kriteriji ocjenjivanja učenica i učenika

	
	1. ČINJENIČNO ZNANJE
(poznavanje najvažnijih događaja, pojava, procesa, pojmova, osoba i činjenica)

	Odličan (5)
	Zna sve tražene povijesne događaje, pojave, procese, pojmove, osobe i činjenice te ih samostalno i cjelovito izlaže. 

	Vrlo dobar(4)
	Zna većinu povijesnih događaja, pojava, procesa, pojmova, osoba i činjenica te ih izlaže uz manju pomoć nastavnika.

	Dobar (3)
	Prepoznaje  najvažnije i pojedine događaje, pojave, procese, pojmove, osobe i činjenice te ih izlaže uz čestu pomoć nastavnika.

	Dovoljan (2)
	Prisjeća se i nepovezano izlaže glavne povijesne događaje, pojave, procese, pojmove, osobe i činjenice.

	Nedovoljan (1)
	Učenica/učenik nije dosegla/ao minimalni standard činjeničnog znanja. Izjavljuje da nije spremna/spreman.




	
	2. KONCEPTUALNO ZNANJE

(poznavanje povijesne kronologije, povijesnoga kontinuiteta i općih društvenih promjena, uzročno-posljedičnih odnosa, snalaženje na  povijesnom zemljovidu, razumijevanje povijesnih izvora i stavljanje istih u povijesni kontekst)

	Odličan (5)
	Pronalazi sve potrebne podatke na zemljovidu i legendi, cjelovito rješava pitanja kronološkog poretka i argumentira uzročno-posljedične veze i odnose, razumije povijesni kontinuitet i društvene promjene te povezuje povijesne izvore s njihovim vremensko-prostornim okvirom.  Samostalno izrađuje točne i cjelovite crte vremena i usporedne tablice zbivanja.

	Vrlo dobar(4)
	Pronalazi većinu podatke na zemljovidu i legendi, rješava pitanja kronološkog redanja i argumentira uzročno-posljedične veze i odnose, razumije povijesni kontinuitet i društvene promijene te povezuje povijesne izvore s njihovim vremensko-prostornim okvirom uz rijetku pomoć nastavnika. Izrađuje točne crte vremena. Usporedne tablice zbivanja izrađuje uz pomoć nastavnika.

	Dobar (3)
	Pronalazi najvažnije i pojedine podatke na zemljovidu i legendi, necjelovito rješava pitanja kronološkog poretka, samo djelomičmo argumentira uzročno-posljedične veze i odnose, slabije razumije povijesni kontinuitet i društvene promjene te slabije povezuje povijesne izvore s njihovim vremensko-prostornim okvirom uz čestu pomoć nastavnika. Uz pomoć nastavnika izrađuje crte vremena. Uočava većinu  povijesnih sadržaja na povijesnoj karti i uz pomoć nastavnika donosi zaključke.

	Dovoljan (2)
	Samo uz nastavnikovu pomoć uočava podatke na zemljovidu i legendi, neuspješno rješava pitanja kronološkog poretka, neuspješno argumentira uzročno-posljedične veze i odnose, pogrešno razumije povijesni kontinuitet i društvene promjene te neuspješno povezuje povijesne  izvore s njihovim vremensko-prostornim okvirom. Površno i s pogreškama određuje povijesne sadržaje na povijesnoj karti. Ne zna se koristiti slijepim kartama.

	Nedovoljan (1)
	Ni uz nastavnikovu pomoć ne uočava podatke na zemljovidu i legendi, ne rješava pitanja kronološkog poretka, ne argumentira uzročno-posljedične veze i odnose, ne razumije povijesni kontinuitet i društvene mijene te ne povezuje povijesne izvore s njihovim vremensko-prostornim okvirom. Učenica/učenik nije dosegla/ao minimalni standard konceptualnog znanja. Izjavljuje da nije spremna/spreman. Pogrešno uočava i interpretira povijesne sadržaje na povijesnoj karti i donosi nelogične zaključke. Ne zna se koristiti slijepim kartama.



	
	3. PROCEDURALNO ZNANJE

(izrada i izlaganje samostalnih  radnih zadataka i pisanih radova,  interpretacija povijesnih izvora, kreiranje povijesnih zemljovda i rad na njima, opći odnos prema radu)


	Odličan (5)
	Razumije smisao, značenje i pouzdanost povijesnih izvora (slikovnih, pisanih) i obrazlaže svoj odgovor, cjelovito izrađuje povijesne zemljovide, analizira ih, cjelovito i interesantno izrađuje i izlaže samostalne radne zadatke i pisane radove. Razumije koncept multiperspektivnosti. Učenica/učenik pokazuje izrazitu aktivnost, motivaciju i interes za razumijevanjem i učenjem.

	Vrlo dobar(4)
	Razumije smisao, značenje i pouzdanost povijesnih izvora (slikovnih, pisanih), izrađuje  povijesne zemljovide, analizira ih  uz manje propuste  te izrađuje i izlaže samostalne radne zadatake i pisane radove uz manje propuste. Razumije multiperspektivni pristup. Učenica/učenik pokazuje interes, aktivnost i motivaciju za spoznavanjem i učenjem.

	Dobar (3)
	Slabo razumije smisao, značenje i pouzdanost povijesnih izvora (slikovnih, pisanih), površno izrađuje  povijesne zemljovide, površno ih analizira, površno, necjelovito i neinteresantno izrađuje i izlaže samostalne radne zadatake i pisane radove. Prepoznaje koncept multiperspektivnosti. Učenica/učenik samo povremeno pokazuje aktivnost i  interes za spoznavanjem i učenjem.


	Dovoljan (2)
	Samo prepoznaje značenje i pouzdanost povijesnih izvora (slikovnih, pisanih), neuspješno izrađuje povijesne zemljovide, neuspješno ih analizira i neuspješno prati njihovu tematiku, pogrešno izrađuje i izlaže samostalne radne zadatake i pisane radove. Zbunjuju ga višestruke perspektive i značenja prošlih događaja, ljudi i pojava. Učenica/učenik ne pokazuje aktivnost, motivaciju i interes za spoznavanjem i učenjem te ju/ga se na rad mora opominjati i poticati.

	Nedovoljan (1): 
	Ne prepoznaje značenje i pouzdanost povijesnih izvora (slikovnih, pisanih), ne može izraditi povijesne zemljovide, izvršiti njihove analize i pratiti njihovu tematiku, ne prihvaća i ne sudjeluje u samostalnim radnim zadacima te ne piše pisane radove. Učenica/učenik nije dosegla/ao minimalni standard proceduralnog znanja. Vještine usmenog, pisanog i ilustrativnog priopćavanja povijesnih informacija nisu razvijene. Učenica/učenik ne pokazuje interes i ne izvršava obveze koje se prakticiraju tijekom nastave povijesti.



OBVEZE UČENIKA: 

- redovitost pohađanja praćenja nastave u skladu s Kućnim redom škole te uputama koje im daje profesor nastavnoga predmeta.

- izvršavanje učeničkih obveza koje su propisane nastavnim planom i programom.

 OBVEZE NASTAVNIKA: 

- realizacija nastave u skladu s nastavnim planom i programom: redovito pripremanje za nastavu, sustavno praćenje i ocjenjivanje učenica i učenika u skladu s propisanim Pravilnikom, komunikacija s roditeljima, stručnim suradnicima, upravom te kolegicama i kolegama u školi (posebno unutar Školskog stručnog vijeća).

